**เสียงเสี่ยง** (จีน: 想想; พินอิน: *Xiǎngxiǎng*) และ **อาไฉ** (阿才; *Ācái*) ทั้งสองตัวนี้ เป็นแมวของไช่ อิงเหวิน ประธานาธิบดีของประเทศไต้หวัน โดย *เสียงเสี่ยง* เป็นแมวเพศเมียสีเทา ส่วน *อาไฉ* เป็นแมวเพศผู้สีเหลืองแดง ทั้งนี้ไช่ อิงเหวิน ถือเป็นสตรีคนแรกที่ได้รับเลือกให้เป็นประธานาธิบดีของประเทศไต้หวัน และเป็นสตรีผู้ปกครองประเทศที่พูดภาษาจีนคนแรก นับตั้งแต่รัชกาลของบูเช็กเทียน จักรพรรดินีคนแรกและคนเดียวของจีนเมื่อคริสต์ศตวรรษที่ 8

ประวัติ
-------

*เสียงเสี่ยง* เกิดเมื่อ พ.ศ. 2554 ถูกไช่เก็บมาเลี้ยงตั้งแต่ พ.ศ. 2555 เดิมเป็นลูกแมวจรจัดที่เซียว เม่ย์ฉิน สมาชิกสภานิติบัญญัติจากพรรคประชาธิปไตยก้าวหน้า พบข้างสถานีรถไฟใกล้เมืองฮวาเหลียน ในสภาพเปื้อนโคลน หลังเกิดพายุซาวลาในปีนั้น ส่วน *อาไฉ* เป็นแมวฟาร์มซึ่งไช่ได้รับเป็นของขวัญจากเพื่อน เมื่อคราวหาเสียงเพื่อชิงตำแหน่งประธานาธิบดี แมวตัวนี้ถูกพบในไร่สับปะรด เทศมณฑลไถตง ทางตะวันออกเฉียงใต้ของไต้หวัน

ก่อนไช่จะขึ้นรับตำแหน่งประธานาธิบดี เธออาศัยอยู่ในห้องชุดขนาดเล็กร่วมกับแมวทั้งสองตัว เดิมเสียงเสี่ยงมีสภาพผอมโซ และป่วยเป็นโรคผิวหนังเพราะเนื้อตัวเคยเต็มไปด้วยโคลน แต่เมื่อได้รับการเลี้ยงดูจากไช่ได้ไม่นาน เสียงเสี่ยงก็มีสุขภาพดี ไช่กล่าวว่าแมวสองตัวนี้เข้ากันได้ดี แต่ก็ทะเลาะกันบ้างในบางครั้ง

นอกจาก *เสียงเสี่ยง* และ *อาไฉ* แล้ว ไช่ยังรับเลี้ยงหมานำทางที่เกษียณแล้วไปเลี้ยงที่บ้านของเธอ สื่อมวลชนไต้หวันสอบถามไช่ว่าแมวของเธอจะมีปัญหากับหมาที่เธอรับเลี้ยงหรือไม่ ไช่ตอบว่า "[หมาเหล่านี้] ได้รับการฝึกฝนมาอย่างดีแล้วและเข้ากันได้กับแมวแน่นอนค่ะ" ไช่รับหมาสามตัวไปเลี้ยงในเดือนตุลาคม พ.ศ. 2559 ได้แก่ เบลลา บันนี และมารุ โดยไช่กล่าวถึงหมาของเธอว่า *เบลลา* เป็นหมาตัวโปรดของเธอ *บันนี* เป็นหมาที่สง่างาม และ *มารุ* เป็นหมาขี้อาย ต่อมาเธอรับเลี้ยงหมาอีกตัวหนึ่งชื่อ เล่อเล่อ (樂樂; *Lèlè*) เป็นหมาค้นหาและกู้ภัยเกษียณอายุ

การปรากฏในสื่อ
--------------

ระหว่างที่ไช่ อิงเหวิน ดำรงตำแหน่งประธานาธิบดี เธอมักอัปเดตเรื่องราวต่าง ๆ ลงในสื่อสังคมออนไลน์เป็นประจำ โดยเฉพาะแมวของเธอ ซึ่งได้รับความนิยมมาก ในช่วงการแพร่ระบาดของโควิด-19 มีการห้ามไม่ให้ชาวไต้หวันเล่นตลกเกี่ยวกับข่าวลือเรื่องเท็จเกี่ยวกับการแพร่โรคช่วงวันเมษาหน้าโง่ ไช่จึงโพสต์ภาพของตนเองกับแมวตัวหนึ่งว่า "เราแสดงอารมณ์ขันได้...แต่เราไม่สามารถเล่นมุกตลกที่เกี่ยวกับโรคแพร่ระบาดนี้ได้ เพื่อหลีกเลี่ยงการกระทำผิดกฎหมาย" และ "ฉันขอให้ทุกท่านมีแต่ความสนุกสนาน มีสุขภาพดีและปลอดภัยในวันเมษาหน้าโง่นะคะ"

มีการจัดการแข่งขันเบสบอลระหว่างไชนาทรัสต์บราเดอส์กับยูนิ-เพรซิเดนต์เซเว่นอีเลฟเว่นไลออนส์ หลังยกเลิกการล็อกดาวน์ในไต้หวัน ไช่โพสต์ภาพตนเองรับชมการแข่งขันที่บ้านร่วมกับแมวตัวหนึ่ง ในทวิตเตอร์ มีการตั้งแฮชแท็ก #ThisAttackComeFromTaiwan มีเป้าประสงค์เพื่อต้อนรับนักท่องเที่ยวจากต่างประเทศให้มาเยือนไต้หวันหลังยกเลิกล็อกดาวน์ และลงภาพทิวทัศน์ของไต้หวัน ชานมไข่มุก และแมวของไช่

พ.ศ. 2562 ไช่โพสต์ภาพอาไฉที่กำลังตั้งใจดูโทรทัศน์ลงโซเชียลมีเดีย โดยวันวาเลนไทน์ปีเดียวกันนั้น ไช่ส่งข้อความถึงประชาชนพร้อมกับแมวทั้งสองตัว ก่อนการเลือกตั้งที่จะมีขึ้นใน พ.ศ. 2563 ไช่แนะนำกับผู้สนับสนุนของเธอว่าอย่าสนใจ "ข่าวปลอม" เรื่องสุขภาพของแมว และแมวของเธอยังมีสุขภาพดี

เดือนกรกฎาคม พ.ศ. 2563 ไช่เยี่ยมชมอุทยานการศึกษาเพื่อคุ้มครองสัตว์ซินจู๋ เธอกล่าวแถลงการณ์เรียกร้องให้ประชาชนผู้ต้องการเลี้ยงสัตว์ นำสัตว์จรจัดไปเลี้ยงแทนการซื้อ

อ้างอิง
-------

1. 1 2  "Taiwan's cat-loving president to adopt retired guide dogs". *Bangkok Post*. 26 May 2016. สืบค้นเมื่อ 21 June 2016.
2. 1 2  "Tsai Ing-wen sworn in as Taiwan's 1st female president". *Nikkei Asian Review*. 20 May 2016. คลังข้อมูลเก่าเก็บจากแหล่งเดิมเมื่อ 10 August 2016. สืบค้นเมื่อ 18 June 2016.
3. ↑  Phillips, Tom (15 January 2016). "Taiwan elections: the British educated scholar soon to be the most powerful woman in the Chinese-speaking world". *The Guardian*. สืบค้นเมื่อ 18 June 2016.
4. ↑  Bland, Ben (22 January 2016). "Tsai Ing-wen, Taiwan's next president". *Financial Times*. สืบค้นเมื่อ 18 June 2016.
5. ↑  Lu, Iris (5 February 2016). "Meet the Cats of Taiwan's First Female President". *The Vision Times*. สืบค้นเมื่อ 18 June 2016.
6. 1 2  姜庚宇 (2019-02-14). "【情人節】蔡英文「曬」愛貓照 與貓共度：只要有愛就是好日子". *香港01* (ภาษาChinese (Hong Kong)). สืบค้นเมื่อ 2020-07-13.
7. ↑  Ryall, Julian; Spencer, Richard (1 January 2016). "China sends warning to Taiwan as it prepares to elect first woman president". *The Daily Telegraph*.
8. ↑  风采 (2020-03-17). "《平民女总统蔡英文》2：怀胎得女 她是蔡想想的妈" (ภาษาอังกฤษแบบอเมริกัน). สืบค้นเมื่อ 2020-07-13.
9. ↑  中時電子報. "鄭宏輝搶攻寵物票 蔡英文力挺到底 - 政治". *中時電子報* (ภาษาจีน). สืบค้นเมื่อ 2020-07-13.
10. ↑  "Taiwan's cat-loving President Tsai Ing-wen to adopt 3 retired guide dogs". *The Straits Times*. 26 May 2016. สืบค้นเมื่อ 18 June 2016.
11. ↑  "獨／蔡英文形容3愛犬：Maru最膽小、Bella最愛吃、Bunny最優雅 | ETtoday新聞雲". *www.ettoday.net* (ภาษาจีนตัวเต็ม). สืบค้นเมื่อ 2020-07-13.
12. ↑  "【總統獨「樂樂」／上】明星犬退役現身總統官邸 蔡英文遭質疑特權認養". *United Daily News* (ภาษาจีน). สืบค้นเมื่อ 27 April 2021.`{{cite web}}`: CS1 maint: url-status (ลิงก์)
13. ↑  《中國密報》編輯部 (2016-06-02). *《中國密報》第46期: 江澤民導演習李鬥？* (ภาษาจีนกลางสำเนียงไต้หวัน). 中國密報雜誌社. ISBN 978-1-68182-163-4.
14. ↑  Submission, Internal (2020-04-01). "Pandemic pranks off the table on April Fools' Day". *The Japan Times* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2020-07-13. สืบค้นเมื่อ 2020-07-09.
15. ↑  hermes (2020-04-14). "Taiwan first up to the plate". *The Straits Times* (ภาษาอังกฤษ). สืบค้นเมื่อ 2020-07-09.
16. ↑  Aspinwall, Nick. "Tsai Rejects Accusations Taiwan Attacked WHO Chief, Invites Him to Visit". *thediplomat.com* (ภาษาอังกฤษแบบอเมริกัน). สืบค้นเมื่อ 2020-07-09.
17. ↑  三立新聞網 (2019-02-07). "「蔡阿才」看電視遭蔡英文偷拍！不科學身材引網友熱議 | 政治 | 三立新聞網 SETN.COM". *www.setn.com* (ภาษาจีน). สืบค้นเมื่อ 2020-07-13.
18. ↑  "蔡英文秀貓活蹦亂跳 稱不要在網路造謠". *www.ctwant.com* (ภาษาจีน). สืบค้นเมื่อ 2020-07-13.
19. ↑  "參訪新竹市動保園區 總統呼籲國人「以認養代替購買」 讓無家可歸的毛小孩重新開始新的生活". *www.president.gov.tw* (ภาษาจีนกลางสำเนียงไต้หวัน). สืบค้นเมื่อ 2020-07-24.